
EXTRACTE DE LA CONVOCATÒRIA DEL 49è PREMI DE POESIA CATALANA JOSEP M. LÓPEZ PICÓ, DEL PREMI VILA DE VALLIRANA I DEL PREMI TREBALL DE RECERCA DE BATXILLERAT DE VALLIRANA EN EL MARC DELS PREMIS LITERARIS VILA DE VALLIRANA EN LA SEVA EDICIÓ DE L’ANY 2025
1. Objecte
L’objecte d’aquesta convocatòria és dur a terme el 49è Premi de Poesia Catalana Josep M. López Picó, el Premi Vila de Vallirana, i el Premi Treball de Recerca de Batxillerat de Vallirana, en el marc de l’edició de l’any 2025 dels Premis Literaris Vila de Vallirana establint els terminis d’entrega d’originals, data del veredicte i quantia dels premis.

2. Bases reguladores
Atès l’Acord del Ple l’Ajuntament de Vallirana de data 5 de desembre de 2024, publicat al BOPB el 16 de desembre de 2024 d’aprovació del Pla Estratègic de Subvencions 2025-2027 de l’Ajuntament de Vallirana   (http://bop.diba.cat/anunci/3710144/aprovacio-del-pla-estrategic-de-subvencions-2025-2027-ajuntament-de-vallirana) 

Per acord de Ple de 28 de maig de 2020 es van aprovar inicialment les Bases del Premis Literaris Vila de Vallirana – Premi de Poesia Catalana Josep M. López Picó – Premi Vila de Vallirana – Premis Puig Bernat de Poesia o Narrativa Infantil i Juvenil – Premi Treball de Recerca de Batxillerat de Vallirana a partir de les quals es realitzaran, cada any, les corresponents convocatòries. Es van sotmetre a informació pública per un període de 20 dies hàbils mitjançant publicació d’un edicte al BOPB-Butlletí Oficial de la Província de Barcelona, al DOGC-DiariOficial de la Generalitat de Catalunya (http://cido.diba.cat/subvencions/10260684/premis-literaris-vila-de-vallirana-2020- ajuntament-de-vallirana) i al tauler d’anuncis de la Corporació de data 11 de juny de 2020, sense que s’hagi presentat cap reclamació ni suggeriment.

3. Import dels premis
· 49a Convocatòria del Premi de Poesia Catalana Josep M. López Picó	3.500,00 €
· Premi Vila de Vallirana	400,00 €
· Premi Treball de Recerca de Batxillerat de Vallirana	300,00€

4. Presentació dels originals
[bookmark: _GoBack]El termini de presentació dels originals de la 49a Convocatòria del Premi de Poesia Catalana Josep M. López Picó i del Premi Vila de Vallirana és del 28 de març al 14 d’abril de 2025. 
El termini de presentació dels originals del Premi Treball de Recerca de Batxillerat de Vallirana és del 15 de març al 14 d’abril de 2025.

S’hauran de presentar:
Premi de Poesia Josep M. López Picó i Premi Vila de Vallirana per correu electrònic a cultura@vallirana.cat

Premi de Recerca de Batxillerat de Vallirana (en paper o suport digital) presencialment a la Regidoria de Cultura de l’Ajuntament de Vallirana (Masia Molí de Can Batlle, carrer del Molí, 2-4 08759 Vallirana).

5. Altres dades
Els jurats dels premis realitzaran el seu veredicte que s’aprovarà en la Junta de Govern Local, d’acord amb la normativa sobre delegacions de competències i atribucions d’òrgans de l’Ajuntament diferents del Ple.
El veredicte de tots els premis es farà públic a Vallirana el dia 10 de maig de 2025.

